cyanic-selkie/wikianc huggingface dataset:
Montolan kalkkirata
Kalkkirata oli käytössä vuosina 1933–1953. Rataa pitkin kuljetettiin Montolan kaivoksesta louhittu kalkkikivi Savon radan varressa sijainneelle Loukolammen kalkkitehtaalle käsiteltäväksi. Radalla oli käytössä seitsemän veturia, kaikki höyryvetureita, 4 kpl 0-4-0WT, 1 kpl 0-4-0T ja 2 kpl 0-6-0T. Itse louhoksessa oli sekalainen valikoima moottorikalustoa. Kaksi uusinta kolmeakselista Couillet-veturia hankittiin Belgiasta vuonna 1947. Veturitalli sijaitsi Montolassa. Yksikään radan vetureista ei kelvannut sotakorvauksina.
Rata suljettiin 1. kesäkuuta 1953 sattuneen ratapenkan sortumaonnettomuuden jälkeen. Onnettomuuden jälkeen kalkkikiveä alettiin kuljettaa kuorma-autoilla ja radan liikenne päättyi.
Ohjelmistoliiketoiminta
Ohjelmistoliiketoiminta on tietojenkäsittelytieteen tutkimusala, jossa tutkimuskohteena ovat ohjelmistot liiketaloudellisesta näkökulmasta, eli ohjelmistomarkkinat, -yritykset, -tuotteet ja -palvelut. Ohjelmistoliiketoimintaa harjoittavat myös monet muut kuin varsinaiset yritykset ohjelmistotoimialalla.
Opetus- ja tutkimustoiminta
Sekä tutkimus- että opetuskohteena ohjelmistoliiketoiminta on vielä hyvin nuori, ensimmäinen alan suomenkielinen oppikirja julkaistiin vasta vuonna 2003. Ohjelmistoliiketoiminnasta väitelleitä tutkijoita on Suomessa kymmenkunta vuonna 2007. Ensimmäinen ohjelmistoliiketoiminnan virkaan nimitetty professori aloitti Oulun yliopistossa vuonna 2000.
Ohjelmistoliiketoiminta on yleensä jaettu yrityksen tarjooman mukaisesti perustyyppeihin:
Viime aikoina tutkijat ovat kuitenkin esittäneet myös ohjelmistoliiketoiminnan jäsentämistä liiketoimintaverkoston arvoa tuottavan toiminnan mukaisesti. Sekä sovellus- että infrastruktuuritarjoomat jaettaisiin kehitys-, integrointi- ja operointitoimintaan.
Ohjelmistoliiketoimintamalleja on tutkittu melko paljon, mukaan lukien avoimeen lähdekoodiin ja sovellusvuokraukseen perustuva liiketoiminta. Myös ulkoistamisen tai ohjelmistoalihankinnan tutkimukset ovat lisääntyneet, sekä laadulliset että määrälliset.
Jonatan Johansson (lumilautailija)
Jonatan Johansson (7. maaliskuuta 1980 Sollentuna – 12. maaliskuuta 2006 Lake Placid) oli ruotsalainen lumilautailija.
Johansson voitti maansa mestaruuden lumilautakrossissa kahdesti. Torinon olympialaisissa 2006 hän sijoittui samassa lajissa kahdenneksitoista. Maailmancupissa hänen parhaimmaksi sijoitukseksi jäi neljästoista tila niin ikään lumilautakrossissa Bad Gasteinissa tammikuussa 2006.
Johansson kuoli Lake Placidin maailmancup-kilpailussa maaliskuun puolivälissä 2006. Hän menehtyi epäonnistuneen hypyn jälkeisessä alastulossa saamiinsa vammoihin.
Hamarkameratene
Hamarkameratene eli HamKam on jalkapalloseura Hamarista, Norjasta. Seuran miesten edustusjoukkue pelaa Norjan korkeimmalla sarjatasolla Eliteserienissä, jonne se nousi kauden 2021 päätteeksi OBOS-ligaenista. Seura perustettiin 24. elokuuta vuonna 1918 nimellä Freidig.
Saavutuksia ja ennätyksiä
left|350px|thumb|[[Adeccoligaen|Adeccoliigan peli Briskebyssä 2007. Vastassa bergeniläinen lähiöjoukkue Løv-Ham.]]
Randolph Churchill (s. 1911)
thumb|350px|Randolph Churchill isänsä ja poikansa Winstonin kanssa 1950-luvulla Randolph Frederick Edward Spencer Churchill (28. toukokuuta 1911 – 6. kesäkuuta 1968) oli brittiläinen poliitikko, kirjailija ja journalisti. Hänen isänsä oli pääministeri Winston Churchill. Churchill toimi Prestonin vaalipiirin kansanedustajana vuosina 1940–1945. Hänen poikansa oli myös nimeltään Winston Churchill.
Churchill kirjoitti kolumneja useisiin huomattaviin sanomalehtiin, mutta joutui usein riitoihin päätoimittajien kanssa.
Amerikanvihervarpunen
Levinneisyys
Amerikanvihervarpusta tavataan Kanadassa, Yhdysvalloissa ja Meksikossa. Lajin kannankehitys on vakaa, ja se on luokiteltu elinvoimaiseksi.
OpenDocument
OpenDocument-tiedostomuoto (Open Document Format for Office Applications) on avoin tiedostomuotostandardi, johon tallennetaan muokattavia toimistoasiakirjoja kuten teksti, taulukkolaskenta, kaavio ja esitysgrafiikka-asiakirjoja. Alun perin OpenOffice.orgia varten kehitetty tiedostomuoto perustuu XML-tiedostomuotoon. ISO-standardointijärjestön antama tunnus OpenDocumentille on ISO/IEC 26300:2006. Käytetty lyhenne ODF on nimestä OASIS Open Document Format for Office Applications.
Standardin on kehittänyt OASIS industry consortium. OpenDocument-standardia oli kuitenkin kehittämässä useita eri organisaatioita, ja se on julkisesti saatavilla. Kuka tahansa voi sisällyttää sen omaan ohjelmaansa ilman rajoituksia. Se on muokattavien toimistoasiakirjojen saralla ainoa sovelluskehittäjästä riippumaton standardi. OpenDocument on ensisijaisesti tarkoitettu rajoitteettomaksi vaihtoehdoksi sovelluskohtaisille asiakirjatyypeille, kuten Microsoft Officessa käytössä olevat DOC, XLS ja PPT. Se on kilpailija Microsoft Office Open XML -formaatille, jossa on lisenssivaatimuksia ja rajoituksia, jotka estävät Microsoftin kilpailijoita käyttämästä sitä omissa ohjelmissaan. Organisaatiot ja yksityishenkilöt, jotka tallentavat tietoja avoimeen tiedostomuotoon, kuten OpenDocumentiin, eivät siten voi joutua riippuvaiseksi yhden ohjelmistokehittäjän tuotteesta.
Julkisen hallinnon suhtautuminen
Koska yksi avoimien tiedostomuotojen, kuten OpenDocumentin, tavoitteista on varmistaa pitkäaikainen pääsy tiedoston sisältöön ilman teknisiä tai juridisia esteitä, eri maiden viranomaiset ovat alkaneet yhä paremmin ymmärtää avoimien tiedostomuotojen etuja.
Vuoden 2005 alkupuolella Massachusettsin osavaltion talous- ja hallintosihteeri Eric Kriss oli ensimmäinen Yhdysvaltojen osavaltionhallinnon virallinen edustaja, joka yhdisti avoimet tiedostomuodot julkiseen käytäntöön tarkoituksella: "On äärimmäisen tärkeää amerikkalaisen demokratian kannalta saada tiedostojamme tallennetuksi sovelluksesta riippumattomalla tiedostomuodolla, koska muuten tulevaisuudessa tiedostojamme ei välttämättä pääse lukemaan tai ne ovat riippuvaisia ohjelmistokohtaisista lisensseistä, jotka rajoittavat käyttöä."
Kriss tukee yritysten oikeuksia omistusoikeuteen, mutta yrityksillä ei hänen mukaansa saa olla määräysvaltaa siihen, mitä osavaltio tekee omille tiedoilleen. Niinpä esimerkiksi Euroopan unionin komissio suosittelee OpenDocument-tiedostomuodon käyttöä, jotta hallinnon asiakirjojen käsittely ei olisi riippuvaista yksittäisen ohjelmistovalmistajan toiminnasta.
Avoimien ja vapaiden tiedostomuotojen puolesta on tehty Suomessa kannanotto ja adressi kesäkuussa 2006.
Standardointi
ISO ja CCITT määrittelivät 1990-luvulla ennen ODF:n standardointia Open Document Architecture (ODA) -standardin. Se sisältää dokumenttien muuntoformaatit, esityskonseptit ja muotoiluparametrien merkityksen. Se on tekstiosien, geometristen graafisten elementtien ja rasterigrafiikan yhdistetyn muodon ja esityksen malli.
ODF:n version 1.0 ominaisuudet sovittiin pitkän kehitys- ja keskusteluvaiheen jälkeen useiden eri tahojen kanssa. Ensimmäisessä virallisessa OASIS-tapaamisessa 16. joulukuuta 2002 keskusteltiin standardista ja sen potentiaalisista mahdollisuuksista. OASIS hyväksyi OpenDocumentin OASIS-standardiksi 1. toukokuuta 2005.
ISO/IEC 26300 -standardi on julkaistu joulukuussa 2006.
Standardisointiprosessissa oli mukana useiden erilaisten toimisto-ohjelmistojen tai niihin liittyvien asiakirjajärjestelmien parissa työskenteleviä kehittäjiä. Esimerkkejä (aakkosjärjestyksessä):
Itse standardin määrittelyt ovat luettavissa standardin työryhmän kotisivuilta.
Microsoft on kehittänyt oman avoimien dokumenttien tiedostomuodon OOXML. Jotkut näkevät sen suoraan ODF:n vastustuksena.
Dokumenttien webissä esittämistä varten W3C oli kehittämässä omaa yhdistelmäformaattia Compound Document Format (CDF), jonka kehityksen se on lopettanut elokuussa 2010.
ODF-määrittelyn versio 1.3 on hyväksytty 10. tammikuuta 2020. Versio 1.3 on hyväksytty OASIS-standardiksi kesäkuussa 2021.
Lisensointi
OpenDocument-spesifikaatio on ladattavissa ilmaiseksi käyttöön oasis-open.orgin sivulta. Sivustolla on luettavissa lisenssi, jolla spesifikaatio voidaan lisensoida vastavuoroisilla, lisenssimaksuttomilla ehdoilla sitä pyydettäessä.
OpenDocumentin tuki
Muun muassa Nato on ilmoittanut tuen OpenDocument-muodolle yhteensopivuuden vuoksi.
Asiakirjat
Yleisimmät OpenDocument-asiakirjojen tiedostopäätteet ovat .odt tekstiasiakirjoille, .ods taulukkolaskennoille, .odp esitysohjelmille, .odg grafiikalle ja .odb tietokantaohjelmistoille. Isäntäasiakirja voi sisältää mitä tahansa osia näistä.
Seuraavassa on täydellinen luettelo eri asiakirjatyypeistä, jossa näkyvät tiedoston tyyppi, suositeltu tiedostomääre ja MIME-tyyppi:
Asiakirjamallit
OpenDocument tukee myös asiakirjamalleja, jotka sisältävät vain asiakirjan tyylin määrittävää muotoilutietoa.
Tuettu joukko on:
Mahdollisuudet
Kuten edellä on huomautettu, OpenDocument voi sisältää tekstiä (yleensä tekstinkäsittelyohjelman muokkaamaa), taulukkolaskentaa, esitysgrafiikkaa, piirroksia/grafiikkaa, kuvia, kaavoja, matemaattisia lausekkeita, tietokantoja ja niin sanottuja "isäntäasiakirjoja", joka yhdistää näitä kaikkia. Se voi myös esittää mallin monille näistä.
Tiedoston rakenne
OpenDocument-tiedosto on itse asiassa ZIP-pakattu arkisto, joka sisältää useita erilaisia tiedostoja ja hakemistoja. Tästä yksinkertaisesta mekanismista on se hyöty, että OpenDocument-tiedostot ovat yleensä huomattavasti pienempiä kuin vastaavat Microsoftin Doc- tai Powerpoint-muotoiset tiedostot. Tiedoston pieni koko on tärkeä organisaatioille, jotka säilövät suuria asiakirjamääriä pitkäksi aikaa, ja myös organisaatioille, joiden täytyy siirtää tiedostonsa hitaan internetyhteyden kautta (kuten kehitysmaissa ja harvaan asutuilla seuduilla). Kun paketti on purettu osiin, on suurin osa datasta yksinkertaisissa tekstipohjaisissa XML-tiedostoissa, joita voi muokata halutessaan myös tekstieditorilla.
Pakatut tiedostot ja hakemistot purettuna sisältävät seuraavaa:
OpenDocument-tiedostomuoto erottelee dokumentin sisällön, tyylin ja metadatan. XML-muotoiset tiedostot on määritelty RELAX NG -kuvauskielellä.
Tärkeimmät pakatut tiedostot ovat content.xml, styles.xml, meta.xml, settings.xml, mimetype ja hakemisto pictures.
content.xml
content.xml on OpenDocumentin zip-paketin olennaisin tiedosto. Se sisältää asiakirjan tosiasiallisen sisällön pois sulkien binääridatan, kuten kuvatiedostot. Perusformaatti perustuu HTML:ään, ja vaikkakin OpenDocument käyttää monimutkaisempaa ja monipuolisempaa merkintää, sen pitäisi olla ihmisen luettavissa ja ymmärrettävissä: <text:h text:style-name="Heading_2">This is a title</text:h> <text:p text:style-name="Text_body"/> <text:p text:style-name="Text_body"> This is a paragraph. The formatting information is   in the Text_body style. The empty text:p tag above is a blank paragraph (an empty line). </text:p>
styles.xml
styles.xml sisältää tyyli-informaation. OpenDocument käyttää tyylejä tekstin rikastuttamiseen ja muotoilemiseen. Suurin osa asiakirjan ulkoasusta eli tyylistä on tallennettuna tähän tiedostoon (vaikkakin pieni osa on tallennettu content.xml-tiedostoon).
Tyylimuotoiluita ovat:
OpenDocument-määritelmä on sikäli poikkeuksellinen, että siinä ei voi välttää tyylien käyttöä muotoilussa. Jopa "ohjekirjojen" muotoilut on määritelty ja sisällytetty tyylien kautta (ohjelmisto luo tarvittaessa dynaamisesti uuden tyylin).
meta.xml
meta.xml sisältää metadatan tiedostosta – esimerkiksi kirjoittajan, muokkaajat, muokattu viimeksi, jne. Sisältö näyttää kutakuinkin tältä:
<meta:creation-date>2003-09-10T15:31:11</meta:creation-date> <dc:creator>Daniel Carrera</dc:creator> <dc:date>2005-06-29T22:02:06</dc:date> <dc:language>es-ES</dc:language> <meta:document-statistic meta:table-count="6" meta:object-count="0" meta:page-count="59" meta:paragraph-count="676" meta:image-count="2" meta:word-count="16701" meta:character-count="98757"/>
Nimet <dc:...>-tägeissä ovat Dublin Core -XML-standardin mukaisia.
settings.xml
settings.xml sisältää asetukset kuten suurennustason tai kursorin paikan. Nämä ovat asetuksia, jotka eivät ole osana asiakirjan sisältöä tai ulkoasua.
Pictures/
Asettelutietoa (pituus, ankkuroitu, jne.) tarjoaa <draw:frame>-tägi, joka sisältää <draw:image>-tägin.
Useimmat kuvat tallennetaan niiden alkuperäisessä muodossa (GIF, JPEG, PNG), mutta esimerkiksi bittikarttakuvat muunnetaan PNG-kuviksi, koska näin saadaan tiedostokoko pienemmäksi.
mimetype (tiedosto)
mimetype on vain yhden rivin sisältävä tiedosto, joka kertoo asiakirjan MIME-tyypin, joka kertoo tiedoston tyypin. Tiedostopääte, kuten .odt, on olemassa vain käyttäjää ja käyttöjärjestelmää varten.
Jo olemassa olevat tiedostomuodot
OpenDocument käyttää muiden muassa Dublin Corea metadatalle, MathML:ea matemaattisille kaavoille, SVG:ia vektorigrafiikkaan ja SMIL:a multimediasisällölle.
Aiheesta muualla
Yleisesti:
Seuraavilla sivuilla on ohjelmistoja, jotka on kehitetty OpenDocument standardin ympärille
Southern Highlands (Papua-Uusi-Guinea)
Southern Highlands on yksi Papua-Uuden-Guinean maakunnista. Sen pääkaupunki on Mendi. Maakunnan pinta-ala on 15 089 km2. Vuoden 2011 väestönlaskennan mukaan väkiluku on 510 245.
Southern Highlandsin alueella on reheviä laaksoja korkeiden kalkkikivivuorien välissä. Korkein huippu on Mount Giluwe (4 368 m). Maakunta on Papua-Uuden-Guinean viimeisiä alueita, joilla perinteinen elämäntapa on voimissaan.
Euroopan yhdysvallat
Euroopan yhdysvalloilla tai Euroopan liittotasavallalla tarkoitetaan suunnitelmia, joissa Eurooppa liittyisi yhdeksi liittovaltioksi. Suunnitelmia tämänlaisesta on tehty 1600-luvulta lähtien. Ne tulivat erityisen ajankohtaiseksi ensimmäisen maailmansodan jälkeen, jolloin Richard Coudenhove-Kalergi perusti Paneurooppa-liikkeen. Liittovaltion ajamista tapahtui Suomessakin ja ajatusta kannatti Konrad Lehtimäki 1917 kirjoittamassaan kirjassa Ylös Helvetistä. Toisen maailmansodan jälkeen idea liittovaltiosta sai jälleen kannatusta. Winston Churchill piti 1946 tunnetun puheen Zürichin yliopistossa Euroopan Yhdysvalloista. Samoihin aikoihin kehittyi myös Eurooppa-liike, joka kannattaa Euroopan yhdistymistä.
1950-luvulla perustettiin Euroopan hiili- ja teräsyhteisö, joka kehittyi Euroopan yhteisöksi (EY) ja myöhemmin nykyiseksi Euroopan unioniksi. Edes 1980-luvulle tultaessa 30 vuotta EY:n perustamisen jälkeen sen kiihkeimpien kannattajien idea Euroopan yhdysvalloista ei ollut toteutunut. Itse asiassa, vaikka sisäiset tullit oli poistettu, se ei ollut onnistunut lopettamaan edes kaikkia kaupan rajoituksia EY:n sisällä eikä sisäisten tullimuodollisuuksien poistamisessa. Euroopan yhdysvaltoja pidetään silti yhtenä EU:n kehitysvaihtoehdoista.
Vaikka integraation kannattajien idean rauhanomaisesta ja vauraasta yhdistyneestä Euroopasta ei oleteta toteutuvan lähitulevaisuudessa, monet pitävät tavoitetta silti täysin mahdollisena saavuttaa. Sen saavuttamisen arvellaan kuitenkin vaativan vahvaa poliittista tahtoa ja vielä enemmän poliittista ymmärrystä jokaisen valtion vaikeuksien ymmärtämisessä.
Ionosfääri
Ionosfääri tarkoittaa planeetan kaasukehän yläosan kerrosta, jossa kaasukehän molekyylit ovat ionisoituneet tähden säteilyn vaikutuksesta, ja se muodostaa magnetosfäärin sisimmän osan. Esimerkiksi Maalla ja Jupiterilla on ionosfäärit. Maan ionosfääri on noin 50–400 kilometrin korkeudella ilmakehän ylimmissä kerroksissa. Maan ionosfäärissä ilmakehän molekyylit ovat ionisoituneet auringon säteilyn vaikutuksesta. Ionosfääri muodostaa magnetosfäärin sisimmän osan. Käytännöllistä merkitystä ionosfäärillä on esimerkiksi radioaaltojen peilautumisen muodossa. Tämä mahdollistaa kommunikaation radioaaltojen avulla paljon näkyvää horisonttia pidemmälle.
Vaikutuksia ja ilmiöitä
Ionosfäärissä esiintyviä ilmiöitä ovat muun muassa:
Meksikonvihervarpunen
Meksikonvihervarpunen (Spinus atriceps) on peippojen heimoon kuuluva varpuslintu.
Levinneisyys
Meksikonvihervarpusta tavataan Meksikon kaakkoisosissa ja Guatemalassa. Sen populaatioksi arvioidaan 20 000–49 999 yksilöä. Lajin kannankehitys on vakaa, ja se on luokiteltu elinvoimaiseksi.
Noora Järvikangas
Noora Järvikangas (s. 2. huhtikuuta 1994) on suomalainen koripalloilija. Hän on pelannut pääsarjatasolla kaudesta 2011–2012 alkaen ja voittanut kaksi Suomen-mestaruutta.
Järvikangas on helsinkiläisseura Karhun Poikien kasvatti. Hän pelasi Korisliigassa (silloiselta nimeltään SM-sarja) ensimmäisen kerran kaudella 2011–2012 Forssan Alun joukkueessa. Kauden 2013–2014 hän pelasi Yhdysvalloissa Oral Robertsin yliopiston joukkueessa. Vuonna 2016 hän siirtyi Forssan Alusta Vimpelin Vetoon ja vuonna 2018 kotkalaisseura Peli-Karhuihin, jonka riveissä hän voitti Suomen-mestaruuden keväällä 2019 ja toisen keväällä 2021.
Parhaat henkilökohtaiset tilastolukemat Järvikangas on kerännyt kaudella 2017–2018, jolloin hän teki runkosarja ja pudotuspelit yhteen laskien 11,7 pistettä ja otti 6,3 levypalloa ottelua kohden. Vielä kesken olevan kauden 2020–2021 runkosarjassa hän teki ottelua kohden 12,6 pistettä.
Järvikangas on pelannut Suomen 16-vuotiaiden maajoukkueessa 13 ottelua, 18-vuotiaiden maajoukkueessa 41 ottelua ja naisten haastajamaajoukkueessa kahdeksan ottelua.
Mega Man II
Mega Man II voi tarkoittaa seuraavia videopelejä:
Mega Man III
Mega Man III voi tarkoittaa seuraavia videopelejä:
La Villette (Pariisi)
right|thumb|200px|Rue de la Criméen nostosilta Bassin de la Villetten yli right|thumb|200px|Bassin de la Villetten länsipää ja entinen tullihuone, Rotonde de la Villette right|thumb|200px|Pariisin 19. arrondissementin viralliset kaupunginosat La Villette on entinen kunta Seinen departementissa Ranskassa, nykyisin Pariisin 19. arrondissementtiin kuuluva kaupunginosa Pariisin koillisosassa.
Alue
Virallisesti nykyinen Quartier de la Villette käsittää vain länsiosan entisen La Villetten kunnan alueesta. Sen rajana pohjoisessa ja idässä on Rue de l’Ourcq. Siellä sijaitsee 1800-luvulla rakennettu satama-allas, Bassin de la Villette.
Usein La Villettellä kuitenkin tarkoitetaan laajempaa aluetta, joka käsittää myös viereisen Pont-De-Flandren kaupunginosan, joka sekin aikoinaan kuului La Villetten kuntaan ja jossa sijaitsee entisten teurastamojen alueelle 1980-luvulla muodostettu puisto, Parc de la Villette.
Kohteita La Villetten alueella
Bassin de la Villette on 1800-luvulla rakennettu tekojärvi, joka aikoinaan oli Pariisin vilkkain rahtilaivasatama. Se on yhdistetty Seineen kahdella kanavalla, Canal Saint-Martin ja Canal Saint-Denis. Sataman ympäristöön kehittyi 1800-luvulla laaja teollisuusalue, mutta nykyisin se on suurimmaksi osaksi muutettu asuntoalueeksi.
Niklas Rehula
Tom Niklas Stefan Rehula (s. 7. elokuuta 1965) on aktiiviuransa päättänyt suomalainen keskimatkojen juoksija. Hän edusti koko uransa ajan Esbo Idrottsföreningiä ja hänen valmentajanaan toimi Kari Sinkkonen. Kalevan kisoista Rehula saavutti pronssia 800 metrin juoksusta vuonna 1985. Lisäksi hän voitti sisäratojen SM-kilpailuista samalta matkalta kultaa vuonna 1985. Virallisissa kilpailuissa hän ei ole esiintynyt vuoden 1987 jälkeen.
La Villette (Pariisi)
Ennen Ranskan vallankumousta
Kylän kautta kulkeut roomalaisaikainen tie jatkui Pariisin halki Rue Saint-Martinia ja Seinen toisella puolella Rue Saint-Jacquesia pitkin sekä sieltä edelleen Orléansiin. Se oli samalla osa Santiago de Compostelaan johtanutta pyhiinvaellusreittiä. Enclos Saint-Lazaren johtajilla oli paikallisesti myös tuomiovalta ja siten käytettävissään tehokkaita painostuskeinoja. Flanderiin ja Nantesiin johtavien teiden risteyksen läheisyydessä oli hirsipuu ja vankila. Paikalle rakennettiin 1300-luvulla myös kylän ensimmäinen kirkko, jonka suojeluspyhimyksiä olivat Jaakob vanhempi ja Kristoforos. Kylän mailla viljeltiin vehnää ja viiniä, ja se tuli pian merkittäväksi myös Pariisin porvarien kesänviettopaikkana.
1780-luvulla Pariisin silloiselle rajalle rakennettiin uusi kaupunginmuuri, Mur des Fermies géneraux. Nykyisin muurin paikalla on Pariisin ulompien bulevardien kehä, Pariisin ja La Villetten välisen silloisen rajan kohdalla Boulevard de la Villette. Muurin tällä osuudella olivat seuraavat tulliportit:
Vuonna 1780 Avenue de la Flandren varrelle perustettiin Pariisin portugalilaisiksi kutsuttujen juutalaisten hautausmaa. Se poistettiin käytöstä vuonna 1810, kun Père-Lachaisen hautausmaalle perustettiin juutalaisten hauta-alue.
Ranskan vallankumouksesta Pariisin alueliitokseen
Vuonna 1790 Ranskan perustuslakia säätävä kansalliskokous perusti Ranskaan kunnallishallinnon, ja myös La Villettestä tuli oma kuntansa.
Napoléon Bonaparte antoi floréal-kuun 29. päivänä vuonna X (19. toukokuuta 1802) määräyksen Pariisin kanavaverkon rakentamisesta. Sen mukaisesti rakennettiin:
Kanavat ja vesiliikenne muuttivat pian kokonaan kylän luonteen, ja siitä tuli vähitellen suuri teollisuusalue. Alueen teollista kehitystä vauhditti sittemmin myös rautateiden rakentaminen, sillä La Villetten kautta kulkivat:
Kylän vanha kirkko sijaitsi päätien, nykyisen Avenue de Flandren varrella nykyisen Rue de Nantesin kulmassa. Kuningas Ludvig Filip määräsi 1837 sinne rakennettavaksi uuden kirkon. Sen rakennustyöt aloitettiin vuonna 1841, ja Église Saint-Jacques-Saint-Christophe de la Villette ("La Villetten Pyhän Jaakobin ja Pyhän Kristoforoksen kirkko") valmistui vuonna 1844.
Pariisin ympärille rakennettiin 1840-luvulla uusi puolustusmuuri ja linnoitusvyöhyke, Enceinte de Thiers, muutamia kilometrejä kaupungin silloisen rajan ulkopuolelle. Myös La Villette jäi melkein kokonaan muurien sisäpuolelle. Uusissa muureissa olivat La Villetten alueella seuraavat portit, joiden kohdalla yhä on saman nimiset aukiot: Lisäksi linnoitusvyöhykkeen poikki kulkivat La Villetten alueella Canal Saint-Denis ja Canal de l’Ourcq sekä Pariisista itään johtanut rautatie.
Vuonna 1793 La Villettessä asui 1880 henkilöä, vuonna 1856 jo 30 287.
{| cellpadding="4"
Pariisin alueliitos
La Villette oli yksi niistä neljästä kunnasta, jotka 16. kesäkuuta 1859 annetulla lailla kokonaisuudessaan liitettiin Pariisiin seuraavan vuoden alussa; muut kolme olivat Belleville, Grenelle ja Vaugirard.
Suurin osa La Villetten kunnan entisestä alueesta kuuluu nykyisin La Villetten ja Pont-de-Flandren kaupunginosiin, joiden rajan muodostavat  mutta siihen kuuluneita alueita liitettiin myös Combat'n ja Amériquen kaupunginosiin.
La Villette Pariisin kaupunginosana
thumb|313px|right|La Villetten teurastamot noin vuonna 1900
La Villetten kunnan entinen alue muodostaa pääosan Pariisin 19. arrondissementista. Arrondissementti perustettiin alueliitoksen yhteydessä ja jaettiin neljään kaupunginosaan (quartier). Yksi niistä sai kunnan entisen nimen La Villette, muut kolme ovat Pont-de-Flandre, Combat ja Amérique. Näistä kahteen viimeksimainittuun liitettiin myös aikaisemmin Bellevillen kuntaan kuuluneita alueita.
Vaikka Pont-De-Flandre on virallisesti oma kaupunginosansa, myös sen aluetta sanotaan edelleen yleisesti La Villetteksi. Sinne perustettiin 1860-luvulla Pariisin teurastamot. Niissä työskenteli enimmillään lähes 12 000 teurastajaa. Teurastamot alkoivat kuitenkin jo 1950-luvulta lähtien menettää merkitystään, sillä pakasteteollisuuden kehitys oli tehnyt kannattavammaksi teurastaa eläimet samoilla seuduilla, missä ne on kasvatettukin. Vielä 1959 teurastamoilla kuitenkin aloitettiin laajat uudistustyöt, mutta ne keskeytettiin paljastuneen skandaalin vuoksi vuonna 1971. Vuonna 1974 niiden toiminta lopetettiin kokonaan. Lihatukkukauppa siirtyi tällöin uuteen tukkukaupan keskittymään Rungis'hin.
Teurastamoiden poistuttua alueelta niiden käytössä ollut 55 hehtaarin laajuinen alue oli pääosin tyhjillään, kunnes se 1980-luvulla muutettiin Parc de la Villette -nimiseksi puistoalueeksi.
Ihalainen
Ihalainen on suomalainen sukunimi, joka on muun muassa seuraavilla henkilöillä:
Luettelo osmanien Euroopassa käymistä sodissa
Osmanien valtakunta (nykyinen Turkki) kävi Euroopassa useita sotia aina 1300-luvulta vuonna 1918 tapahtuneeseen hajoamiseen. Luettelosta on jätetty pois sisällissodat.
Sardelli
Sardelli (Engraulis encrasicolus) on 12–20 cm pitkä planktonia syövä Atlantin itärannikon sillikala. Se elää Etelä-Norjan ja Etelä-Afrikan välisellä alueella ja myös Välimeressä, Pohjanmeressä ja Mustassameressä.
Sardellia käytetään Euroopassa suolattuna, öljyyn säilöttynä maustekalana, johon voidaan viitata termillä anjovis. Tätä ei kuitenkaan pidä sekoittaa Pohjoismaissa anjoviksena tunnettuun kilohailista valmistettuun maustekalasäilykkeeseen.
Mark Viduka
Mark Viduka (s. 9. lokakuuta 1975 Melbourne, Australia) on australialainen jalkapalloilija, pelipaikaltaan hyökkääjä. Hänen sukujuurensa ovat Kroatiassa ja Ukrainassa.
David Spade
David Wayne Spade (s. 22. heinäkuuta 1964 Birmingham, Michigan, Yhdysvallat) on yhdysvaltalainen näyttelijä.
Mark Viduka
Vidukan ensimmäinen seura aikuisten sarjoissa oli Melbourne Knights, josta hän siirtyi kuitenkin jo yhden loistavan kauden jälkeen ”juurilleen” Kroatiaan, Dinamo Zagrebin riveihin. Hyvät esitykset jatkuivat myös siellä, ja vuonna 1998 Glasgow Celtic osti Vidukan 3,5 miljoonan punnan hintaan. Hänen pelattuaan kaksi kautta Celticissä Leeds United teki tarjouksen, ja Viduka siirtyi joukkueeseen, jossa hän nousi maailmanmaineeseen.
David Spade
Ura
Spade tuli tunnetuksi 1990-luvulla televisiosarjasta Saturday Night Live. Vuosina 1997–2003 hän näytteli Ammu vaan! -sarjassa Dennis Finchiä. Sittemmin hän on näytellyt televisiosarjoissa Teinitytön kasvatusopas ja Suhdekoukerot. Hän on myös näytellyt muun muassa elokuvissa Tommy Boy, Coneheads, Musta lammas, Oikeesti aikuiset, Oikeesti aikuiset 2, Dickie Roberts: Former Child Star, Poliisiopisto 4: Korttelipoliisit ja Superaistit sekä ääninäytellyt elokuvassa Keisarin uudet kuviot ja pelissä The Legend of Spyro: A New Beginning. Spade sai tähden Hollywood Walk of Famelle vuonna 2003.
Mark Viduka
Debyyttikaudesta 2000–2001 Leedsissä muodostui menestyksekäs. Maaleja syntyi Valioliigassa 17 ja Mestarien liigassa 4. Lisäksi joukkue ylsi Mestarien liigassa peräti neljän parhaan joukkoon. Leedsin ajauduttua talousvaikeuksiin Viduka siirtyi vuonna 2004 Middlesbroughiin, joka haali riveihinsä useita laskevia tähtiä, kuten Jimmy Floyd Hasselbaink, Gaizka Mendieta, Juninho Paulista, Ray Parlour ja Michael Reiziger. Maalinteko uudessa seurassa ei sujunut aivan yhtä hyvin kuin Leedsissä.
Viduka siirtyi kesällä 2007 Middlesbrough’sta Newcastle Unitediin ollen uuden päävalmentajan Sam Allardycen ensimmäinen hankinta. Uransa loppuvaiheilla hän kärsi loukkaantumisista ja päätti uransa Newcastlen pudottua Valioliigasta vuonna 2009.
Viduka valittiin vuonna 2000 Oseanian vuoden parhaaksi jalkapalloilijaksi. Samana vuonna pelaajat äänestivät hänet Skotlannin valioliigan parhaaksi pelaajaksi. Hän toimi Australian jalkapallomaajoukkueen kapteenina Saksan MM-kisoissa 2006.
Hollow Knight
Hollow Knight on Team Cherryn kehittämä ja julkaisema metroidvania-videopeli. Peli julkaistiin Linuxille, macOS:lle ja Microsoft Windowsille vuonna ja Nintendo Switchille, Playstation 4:lle ja Xbox Onelle vuonna 2018.
Pelaaminen
Peli on 2D-Metroidvania-peli, joka sijoittuu kuvitteelliseen muinaiseen valtakuntaan nimeltä Hallownest. Pelaaja ohjaa hyönteismäistä, hiljaista ja nimetöntä ritaria tutkiessaan maanalaista maailmaa. Ritari käyttää naulaksi kutsuttua kartionmuotoista miekkaa sekä aseena että vuorovaikutuksessa ympäristönsä kanssa.
Useimmilla pelin alueilla pelaaja kohtaa vihamielisiä ötököitä ja muita olentoja. Lähitaisteluun kuuluu naulan iskeminen vihollisiin lyhyellä etäisyydellä. Pelaaja voi myös oppia loitsuja, mikä mahdollistaa pitkän kantaman hyökkäykset. Lyödyt viholliset pudottavat pelin valuuttaa nimeltä Geo. Ritari aloittaa pelin rajallisella määrällä naamioita, jotka merkitsevät hahmon terveydentilaa. Vahingon ottaminen vihollisilta ja ympäristöstä kuluttaa naamioita. Pelaaja voi parantaa itseään (pelissä "focus") käyttämällä Sielua ("Soul"). Jos kaikki naamiot katoavat, ritari kuolee ja Shade ilmestyy paikalle. Kuollessaan pelaaja menettää kaiken Geon ja voi kantaa pienemmän määrän Soulia. Pelaajan täytyy voittaa Shade palauttaakseen menetetyn valuutan ja voidaakseen kantaa normaalia määrää Sielua. Peli jatkuu viimeiseltä penkiltä, jolla pelaaja on istunut. Penkit ovat hajallaan pelimaailmassa ja toimivat tallennuspisteinä.
Pelin edetessä ritari saa uusia kykyjä ja tulee voimakkaammaksi. Pelaaja voi päivittää ritarin naulaa, jolloin se tekee enemmän vahinkoa. Pelaaja voi myös lisätä maksimiterveyttään keräämällä naamionpaloja ("mask shards"), ja Sielun määrää keräämällä sieluastioita ("soul vessels"). Pelin edetessä pelaaja myös saa käyttöönsä useita hyökkäysloitsuja, jotka kuluttavat Sielua. Ympäri pelimaailmaa löytyy amuletteja ("charms"), jotka parantavat ritarin ominaisuuksia erinäisin tavoin
Monet alueet sisältävät haastavampia vihollisia (pomoja), joita pelaaja saattaa joutua voittamaan edetäkseen pelissä edelleen. Joidenkin pomojen tappaminen antaa pelaajalle uusia kykyjä. Myöhemmin pelissä pelaaja saa "uni-naulan", legendaarisen terän, joka voi "leikata läpi verhon unien ja heräämisen välillä". Sen avulla pelaaja voi kohdata haastavampia versioita pomoista ja rikkoa esteen viimeiseen pomoon pääsyn tieltä.
Kehitys
Peli julkistettiin Kickstarterissa marraskuussa 2014 ja saavutti alkuperäisen joukkorahoitustavoitteensa joulukuussa samana vuonna. Peli saavutti beta-vaiheen syyskuussa 2015 ja jatkoi venyvien tavotteiden saavuttamista sisällön lisäämiseksi pelimoottorin vaihdon Stencylistä Unityyn jälkeen. Peli suunniteltiin julkaistavaksi Windows, macOS ja Linux -alustoille.
Kehittämistä rahoitettiin osittain Kickstarter-yhteisrahoituskampanjalla, joka keräsi 57 000 dollaria vuoden 2014 loppuun mennessä.
Pelin Nintendo Switch versio julkistettiin tammikuussa 2017 ja julkaistiin 12.6.2018. Team Cherry alun perin suunnitteli tehdä heidän pelinsä saataville Wii U:lle, mutta se siirtyi lopulta Switchille.
Ensimmäinen ilmainen suuri lisäsisältöpäivitys nimeltään "Hidden Dreams" julkaistiin 3. päivä elokuuta 2017. Päivitys sisältää kaksi uutta pomovastusta kohdattavaksi, kaksi uutta kappaletta ääniraitaan, uuden pikamatkaamisjärjestelmän ja uuden Stag Stationin tutkittavaksi. Sisältöön pääsee käsiksi missä tahansa vaiheessa peliä, mutta on kannattavaa odottaa loppupeliin vaikeustason takia.
Team Cherry julkaisi toisen ilmaisen lisäsisältöpäivityksen 26. lokakuuta 2017. Päivityksen nimi on "The Grimm Troupe" ja se sisältää uusia merkittäviä tehtäviä, uusia pomotappeluita, uusia charmeja, uusia vihollistyyppejä ja muuta sisältöä.
23.08.2018 Team Cherry julkaisi neljännen ja viimeisen ilmaisen sisältöpäivityksen PC:lle ja Switchille. "Godmaster" päivitys lisäsi peliin uusia NPC-hahmoja, haasteita, musiikkia ja salaisuuksia.
Seuraaja
Pelin jatko-osa, Hollow Knight: Silksong on kehitteillä ja se on tarkoitus julkaista Microsoft Windowsille, Macille, Linuxille ja Nintendo Switchille. Team Cherry kertoo, että "enemmän alustoja voi tapahtua tulevaisuudessa." Team Cherry oli aiemmin suunnitellut tämän pelin ladattavana sisältönä. Hollow Knightin Kickstarter-kannattajat saavat myös Silksongin ilmaiseksi, kun se julkaistaan.
Patrick Bruel
Tausta
Bruelin perhetausta on juutalainen. Vuonna 1960 hänen opettajina toimineet vanhempansa erosivat. Siitä alkaen hän oli äitinsä kasvatettavana. Myöhemmässä vaiheessa äiti avioitui uudelleen ja hän synnytti kaksi velipuolta Patrickille.
Hollow Knight
Vastaanotto
Jed Whitetaker Destructoidista ylisti Hollow Knightia "Pelaamisen mestariteoksena ..., ja taiteena, joka kelpaisi museoonkin" ja Tom Marks PC Gameristä kutsui sitä "uudeksi klassikoksi".
Patrick Bruel
Tausta
Vuonna 1962 Algerian itsenäistyttyä perhe kuului ryhmään "Pieds-Noirs" (Algerian ranskalaiset). Heillä oli Ranskan kansalaisuus ja he muuttivat vastahakoisesti pois Algeriasta.
Hollow Knight
Vastaanotto
Kriitikot mainitsivat pelin tappelumekaniikan yksinkertaisena, yllätyksellisenä  tai vivahteikkaana.
Patrick Bruel
Tausta
Nuorukaisena Bruel suunnitteli jalkapalloilijan uraa. Hän päätti kuitenkin ryhtyä muusikoksi, kun oli kuullut Michel Sardoun esiintymisen vuonna 1975. Samoihin aikoihin hän kävi koulua tunnetussa Lycée Henri-IV:ssa ja vaikka oli oppilaana hermoja rasittava, niin hän suoritti ylioppilastutkinnon arvosanalla "Bien".
Hollow Knight
Myynti
Helmikuuna 2019 Hollow Knight on myynyt yli 2 800 000 kopiota. Hollow Knightia oltiin myyty yli 1 250 000 kopiota heinäkuussa 2018. Peli oli myynyt yli 500 000 kopiota marraskuussa 2017 ja se ylitti 11. kesäkuuta 2018 miljoona myytyä kappaletta Windowsilla, macOS:llä ja Linuxilla yhteensä. Nintendo Switchillä peli myi yli 250 000 kopiota julkaisun jälkeisellä kahdella viikolla.
Patrick Bruel
Tausta
Vuonna 2003 hänen sukunimensä Bruel virallistettiin. Samana vuonna hänen kumppaninsa Amanda Maruani synnytti Bruelin ensimmäisen lapsen. Vuotta myöhemmin hänet vihittiin Maruanin kanssa ja seuraavana vuonna syntyi heidän toinen poikansa.
Muusikko
Aluksi Bruel saavutti menestystä näyttelijänä ja vuonna 1979 osallistui näytelmään Le Coup de sirocco. Hän jatkoikin tämän jälkeen esiintymisiään elokuvissa, televisiossa ja myös teatterissa. Hänen ensimmäinen singlensä "Vide" (suom. "Tyhjä") levytettiin vuonna 1982, mutta siitä ei tullut menestystä. Bruel oli kuitenkin päättänyt jatkaa laulajan uraa ja seuraava levytys "Marre de cette nana-là" ("Kyllästynyt tuohon misuun") oli hänen ensimmäinen hittinsä.
Vuoteen 2004 mennessä Patrick Bruelillä oli takanaan 40 erilaista elokuva- ja televisiotuotantoa. Hän on tehnyt viisi studioalbumia ja useita livealbumeita. Hänen vuonna 2002 ilmestynyttä yhteislevytystään Entre Deux on myyty yli kaksi miljoonaa kappaletta.
Peluri
Musiikin, television ja elokuvien lisäksi Bruel on tullut tunnetuksi ammattimaisena pokerin pelaajana. Vuonna 1998 hän voitti WSOP-rannekkeen ja vuodesta 2007 alkaen hän on ansainnut yli 750 000 dollaria live-turnauksissa.
Hakjärvi
Hakjärvi on noin kolmentoista hehtaarin laajuinen järvi läntisessä Espoossa. Virallisen kaupunginosajaon mukaan se sijaitsee pääosin Vanha-Nuuksion kaupunginosassa. Järven eteläisin osa sijaitsee Nupurin kaupunginosassa. Nuuksion Pitkäjärvi sijaitsee Hakjärven pohjoispuolella. Hakjärven muita naapurijärviä ovat Nupurinjärvi lounaassa ja Sorlampi pohjoiskoillisessa. Nuuksion Pitkäjärven pinta on noin kolmetoista metriä Hakjärveä alempana, Sorlammen pinta on puolestaan noin viisitoista metriä Hakjärveä ylempänä.
Western Highlands (Papua-Uusi-Guinea)
Western Highlands on yksi Papua-Uuden-Guinean maakunnista. Sen pääkaupunki on Mount Hagen. Maakunnan pinta-ala on 4 299 km2. Vuoden 2011 väestönlaskennan mukaan väkiluku on 362 850.
Monoamiinioksidaasi
thumb|250px|Malli ihmisen MAO-A:n monomeeristä, johon on sitoutunut [[flaviiniadeniinidinukleotidi|FAD- molekyyli ja klorgiliini]] Monoamiinioksidaasi (lyhennetään MAO) on entsyymi, joka katalysoi monoamiinien oksidaatiota synaptisesti epäaktiiviseen muotoon, ja näin saa ne lopettamaan toiminnan. Näitä entsyymeitä löytyy mitokondrion ulkomembraaniin kiinnittyneenä useimmista kehon soluista ja ne kuuluvat flaviiniryhmän sisältäviin amiinioksidoreduktaasi proteiiniperheeseen. Monoamiinioksidaasin löysi Mary Bernheim maksasta ja nimesi sen tyramiini oksidaasiksi.
Western Highlands (Papua-Uusi-Guinea)
Western Highlandsin pääkaupunki Mount Hagen on vilkas kauppapaikka, jossa myydään alueella tuotettua kahvia ja teetä. Niiden tuoma vauraus on nopeasti muuttamassa näitä Papua-Uuden-Guinean viimeisiä alueita, joilla perinteinen elämäntapa on ollut vielä voimissaan.
Monoamiinioksidaasi
Tämän entsyymin toimintaa estävillä lääkkeillä, niin sanotuilla MAO-estäjillä hoidetaan masennusta, fobioita ja parkinsonin tautia.
Vuonna 2008 julkaistu suomalaistutkimus osoitti, että monoamiinioksidaasi A (MAOA) -geenin korkea-aktiivinen muoto aiheuttaa yhdessä alkoholin kanssa impulsiivista väkivaltaista käyttäytymistä.
Alityypit ja jakautuminen kehossa
Ihmiskehossa on kahdentyyppisiä monoamiinioksidaaseja: MAO-A joka pilkkoo serotoniinia, melatoniinia, noradrenaliinia ja adrenaliinia ja MAO-B joka pilkkoo fenetyyliamiinia ja bentsyyliamiinia. Molemmat pilkkovat dopamiinia, tyramiinia ja tryptamiinia.
Molempia löytyy neuroneista ja astrosyyteistä, mutta myös keskushermoston ulkopuolelta:
Funktio
Monoamiinioksidaasi katalysoi monoamiinien oksidatiivista deaminaatiota. Happea käytetään amiiniryhmän poistamiseen molekyylista, johtaen vastaavaan aldehydiin ja ammoniakkiin. Yleinen muoto tästä katalysoidusta reaktiosta (R merkkaa vaihtuvaa ryhmää) on:
Monoamiinioksidaasi ja kofaktori FAD ovat kovalenttisesti toisiinsa kiinnittyneet, ja luetellaan siksi flavoproteiiniksi.
Yalan kansallispuisto
Yalan kansallispuisto on Sri Lankassa sijaitseva kansallispuisto, jota kutsutaan toisinaan nimellä Ruhuna. Se on Sri-Lankan kansallispuistoista suosituin. Lähin kaupunki on Tissamaharama. Alueella virtaa joki nimeltä Menik Ganga. Siellä on myös kallioita, joiden keskellä on pieniä lampia. Alueen kaakkoisosa ulottuu meren rantaan, missä on hiekkadyynejä ja mangrovemetsiä. Suurimmassa osassa kansallispuistoa kasvaa piikkipensaita. Kansallispuiston alueella on paljon suurikokoisia nisäkkäitä, kuten hirvieläimet, sakaali, leopardi ja huulikarhu ja pienempiä nisäkkäitä kuten puoliapinoita. Alueella esiintyviä lintulajeja ovat kotoperäiset lajit, sarvinokat ja riikinkukko.
Mega Man V
Mega Man V voi tarkoittaa seuraavia videopelejä:
Mega Man V
Annemari Kiekara
pienoiskuva|Annemari Kiekara (tuolloin Sandell) juoksee 10 000 metrillä 19-vuotiaiden Euroopan-ennätyksen 32.10,19 Euroopan cupin 1. divisioonassa 1995 Turun urheilupuistossa. Annemari Birgitta Kiekara (o.s. Sandell, ent. Sandell-Hyvärinen, s. 2. tammikuuta 1977 Kalanti) on suomalainen kestävyys- ja maastojuoksija.
Ura
Kansainvälisesti Kiekara on menestynyt parhaiten maastojuoksussa. Hänellä on MM-pronssia naisten lyhyeltä matkalta Belfastista 1999 ja MM-kultaa tyttöjen kilpailusta vuodelta 1995 ja tyttöjen MM-hopeaa 1996. Maastojuoksun EM-kisoista hänellä on kolme mitalia; kultaa 1995, hopeaa 1998 ja pronssia 1996.
Kiekara on osallistunut monta kertaa myös ratajuoksun arvokilpailuihin: kerran olympialaisiin, neljästi MM-kilpailuihin ja kaksi kertaa EM-kilpailuihin. Hän oli Stuttgartin MM-kilpailuissa 1993 kolmastoista 3 000 metrillä, Göteborgin MM-kilpailuissa 1995 yhdeksäs 10 000 metrillä, Atlantan olympialaisissa 1996 kahdestoista 10 000 metrillä, Ateenan MM-kilpailuissa 1997 viidestoista 10 000 metrillä sekä Budapestin EM-kilpailuissa 1998 viides 5 000 metrillä ja seitsemäs 10 000 metrillä. Sevillan MM-kilpailuissa 1999 hän karsiutui 5 000 metrin alkuerissä ja keskeytti 10 000 metrillä.
Suomen mestaruuden Kiekara on voittanut seitsemän kertaa 5 000 metrillä (1995, 1999, 2000, 2005, 2008, 2009 ja 2020) ja kuusi kertaa 10 000 metrillä (1994, 2005, 2007, 2008, 2009 ja 2020). Hän on saanut lisäksi hopeaa 1 500 metrillä vuonna 1996 ja 10 000 metrillä vuonna 2003. Maastojuoksun Suomen mestaruuksia hänellä on kymmenen (1994−1997, 1999−2001, 2006, 2008, 2009). Lisäksi hänellä on hopea (2005) ja pronssi (2014). Maratonin SM-kilpailuissa hän on saavuttanut hopeaa 2019 ja puolimaratonin SM-kilpailuissa kultaa 2009 ja 2020, hopeaa 2008 ja 2014 sekä pronssia 2017.
Kiekara pitää hallussaan 5 000 metrin, 10 000 metrin ja puolimaratonin Suomen ennätyksiä. Hänen Atlantan olympialaisissa juoksemansa 10 000 metrin Suomen ennätys 31.40,42 on edelleen voimassa oleva matkan nuorten Euroopan ennätys.
Kiekaralla on nimissään myös useita Suomen ikäkausiennätyksiä: ulkoradoilla 800 metrillä (12-v. SE 2.19,75 ja 13-v. SE 2.14,02), 1 500 metrillä (12-v. SE 4.48,51, 13-v. SE 4.30,97 sekä 14- ja 15-v. SE 4.23,85), maililla (14- ja 15-v. SE 4.45,22, 17-v. SE 4.38,20 sekä 19- ja 22-v. SE 4.34,48), 3 000 metrillä (12-v. SE 10.11,63, 13- ja 14-v. SE 9.27,22, 15-v. SE 8.56,02, 17-v. SE 8.51,22 sekä 19- ja 22-v. SE 8.48,36), 5 000 metrillä (17-v. SE 15.26,33 sekä 19- ja 22-v. SE 14.56,22) ja 10 000 metrillä (17-v. SE 32.55,24 sekä 19- ja 22-v. SE 31.40,42) sekä sisäradoilla 800 metrillä (12-v. SE 2.24,66), 1 500 metrillä (13-v. ylipitkän radan SE 4.41,92, 14-v. ylipitkän radan SE 4.32,88 sekä 15-v. SE 4.29,16), maililla (19- ja 22-v. SE 4.43,87) ja 3 000 metrillä (17- ja 19-v. ylipitkän radan SE 9.13,37).
Kiekara on edustanut yleisurheilussa seuratasolla Kalannin Kisaa, Turun Weikkoja, Forssan Salamaa ja vuodesta 2020 lähtien Pudasjärven Urheilijoita. Hiihdossa hän edustaa Ski Jyväskylää.
Kiekara oli kesällä 2016 aikeissa lopettaa uransa, mutta jatkoi kilpailemista saman vuoden syksyllä. Kiekara juoksi vuoden 2022 Münchenin EM-kisoissa maratonin. Kiekaran sijoitus oli 49:s.
Perhe
Kiekara voitti 10 000 metrin SM-kultaa 2007 vain kolme kuukautta toisen lapsen syntymän jälkeen. Hänellä on kolme lasta.
Kiekara valmensi vuosina 2008–2015 ravihevosia Suomen Hippoksen lisenssivalmentajana yhdessä silloisen puolisonsa Arto Hyvärisen kanssa.
Kiekara erosi Arto Hyvärisestä keväällä 2016 ja avioitui valmentajansa Mika Kiekaran (ent. Myöhänen) kanssa. Annemari jätti eroanomuksen keväällä 2023. Lehdessä kirjoitettiin, että Kiekara olisi joutunut lopettamaan kilpauransa 39-vuotiaana kiusaamisen takia. Kiekara muutti Kalannista Tl. Koskeen omien sanojensa mukaan jatkuvan kiusanteon vuoksi.
Veininmylly
Veininmylly, aikaisemmin ”Söderlingin mylly”, sijaitsee Keravanjoen varrella Vantaan Tikkurilassa. Se valmistui Tikkurilan Silkki -tehdasrakennuksen itäpuolelle Kuninkaantien varteen vuonna 1934.
Anna-Maija Poikkeus
Poikkeus on väitellyt 1993 University of Minnesotassa ja ollut Jyväskylässä lasten kehitykseen ja oppimiseen painottuvassa professori vuodesta 2004. Hänen tutkimusalueitaan ovat varhaisen oppimisen ja kehityksen ja niiden riskien pitkittäistutkimus ja oppilaiden ja opettajien vuorovaikutuksen ja sosiaalisten suhteiden tutkimus.
Poikkeuksen tutkimustyötä pidetään korkeatasoisena, ja lisäksi hän esiintyy julkisuudessa esittelemässä tutkimustyötään ja sijoittui näin oman alansa kolmanneksi Helsingin Sanomien selvityksessä, jossa professoreita arvioidaan arvostetuissa kansainvälisissä tiedelehdissä julkaistujen artikkeleiden perusteella.
Veininmylly
Historia
Myllyn rakennutti Ernst Söderling, joka hankki tontin vuonna 1934. Hän oli aikaisemmin hoitanut isänsä perinteistä vesimyllyä Hanabölessä nykyisellä Havukoskella vuodesta 1904 lähtien. Uusi kaksikerroksinen mylly Tikkurilassa oli käyttövalmiina vuoden 1935 alussa, ja rakennusta laajennettiin vielä vuonna 1944. Yrityksen nimeksi tuli Tikkurilan Vehnämylly. Rakennuksen voimanlähteenä oli uutta tekniikkaa edustava polttomoottori ja vuodesta 1945 alkaen sähkömoottori.
1950-luvun alussa myllyn tuotannossa oli voimakkain kausi. Söderlingin mylly erikoistui vehnäjauhon tuottamiseen ja palveli koko lähitienoota. Myllyn toiminta päättyi 1950-luvulla, ja Vantaan kaupunki osti rakennuksen vuonna 1987. Rakennus kunnostettiin ja vuokrattiin, ja se avattiin Veininmylly-nimisenä kesäkahvilana vuonna 1990. Myllyllä sijaitsevalla tanssilavalla on järjestetty kesäteatteria ja rantatansseja.
Myllyn ja huvilan tyhjentyminen
pienoiskuva|Veininmyllyn vieressä sijaitsee keltainen puurakennus Villa Söderbo. Veininmylly on merkittävän korjauksen tarpeessa, ja Vantaan kaupunki on laittanut rakennuksen myyntiin vuonna 2020. Kaupunki purki kahvilan vuokrasopimuksen vuonna 2018.
Myllyn vieressä sijaitsee vuonna 1939 valmistunut Villa Söderbo, Ernst Söderlingin ja hänen perheensä kotitalo, joka on myöhemmin toiminut taiteilija-asuntona. Veininmyllyn konttori sijaitsi asuintalon alakerrassa. Myös Villa Söderbo laitettiin myyntiin vuonna 2020. Kaupungin mukaan huvila on asuinkelvoton ilman mittavaa korjausta. Molemmat rakennukset on suojeltu asemakaavassa vuodesta 2008 lähtien.
Veininmyllyn itäpuolella sijaitsi Åvikin huvila, joka vuonna 2013 purettiin ja korvattiin leikkipaikalla.
Rakennusten pihapiiriin on suunniteltu kesäkeidasta uusine tanssilavoineen ja terasseineen. Maaperä rakennusten alla on kuitenkin todettu epävakaaksi ja vaatii vakauttamistöitä. Vantaan kaupunki tekee rakennuksiin välttämättömät korjaukset.
Sammutin
Sammutin voi viitata johonkin seuraavista:
Kokkolan ruotsalainen baptistiseurakunta
Kokkolan ruotsinkielinen baptistiseurakunta (, aik. Betel Baptistförsamlingen i Gamlakarleby) on kokkolalainen baptistiseurakunta. Seurakunta on perustettu vuonna 1908. Seurakunnan kokoontumistilat sijaitsevat Kokkolan keskustassa Torikadulla. Seurakunta kuuluu Finlands svenska baptistsamfund -kattoyhdistykseen.
Historia
Baptismi saapui Kokkolaan 1880-luvulla. Kaupungin ensimmäiset baptistit kuuluivat Forsbyn baptistiseurakuntaan ja olivat ruotsinkielisisä. Seurakunta perustettiin 12. huhtikuuta 1908, ja sen perustamiskokousta johti pietarsaarelainen Johan Erik Söderman. Seurakunnan perustajajäseniä oli 21, ja useat heistä kuului Forsbyn ja Pietarsaaren baptistiseurakuntaan. Seurakunnan ensimmäiseksi esimieheksi valittiin Otto Helén.
Seurakunnan jäsenmäärä vaihteli alkuvuosikymmeninä 20 ja 40 välillä. Seurakunnan saarnaajina toimivat Otto Helén, Leander Sarin ja Jakob Kasén. Seurakunta piti pyhäkoulua 20 lapselle. Vuonna 1921 seurakunta osti Viklundin talon, jossa pidettiin tilaisuuksia. Puistokadulla sijainnut kokoushuone menetettiin vuonna 1939 muihin tarkoituksiin, ja seurakunta jäi vaille vakituista kokoontumispaikkaa.
Baptismi vaikutti alkuvuosikymmeninä merkittävästi Kokkolan hengelliseen elämään. Vuonna 1911 baptistiseurakunnassa koettiin Pyhän Hengen kaste ja sen vaikutuksia Alf. A. Herrmansin kaudella. Herätys oli luonteeltaan tunnustuskuntien välistä. Sen aikana mm. kolme maaseurakunnan pyhäkoulunopettajaa ja Sundbäckin sisarukset menivät kasteelle. Yhdestä heistä tuli helluntaiherätyksen saarnaaja läntiselle Uudellemaalle.
Herätysaikana seurakunta joutui sisäiseen käymistilaan, ja vuodet 1911–1914 olivat hajaannuksen aikaa. Yksityishenkilöt maksoivat rukoushuoneen vuokran omista varoistaan. Vuonna 1914 seurakunnan toimintaa ryhdyttiin hoitamaan uudelleen asiaan kuuluvalla tavalla.